86 



III. 



Beskrivelser.') 



Tribus i. Oesnericae. 



(jesnerieerne indbefatte ifølge den Begrændsning , som ovenfor er fastsat for denne 

 Afdeling, kun urteagtige (sjelden halvbuskagtige) Planter, som enten ere forsynede med 

 en knolleformet Rodstok eller Udløbere af en eiendommelig Beskaffenhed. Knopperne 

 ere nemlig paa disse lange , tynde , underjordiske Grene omdannede til rakleformede Blad- 

 knoller (de saakaldte propagula) og bestaae af tykke , kjødede , rhombiske Skjæl , som ere 

 tæt samlede omkring en tynd Axe, saa at de have nogen Lighed med smaa Rakler. Bæge- 

 rets Rør er altid sammenvoxet med en større eller mindre Deel af Frugtknuden, og Fligene 

 frembyde langt ringere Afvexling i deres Form end hos Beslerieerne, saa at de sjelden 

 afgive nogen væsentlig Charakteer for Slægterne. Det Samme gjelder om Støvdragerne, 

 som næsten hos alle Slægter udgaae fra den nederste Deel af Kronrøret; ligeledes vise 

 Kirtelringen eller de sondrede Kirtler en større Eensformighed i deres Udvikling paa den 

 forreste og bageste Side af Frugtknuden. Det er saaledes navnlig Kronen, som her frem- 

 byder den største Formvexel. Under det forskjelligste gjensidige Forhold af Røret, Svælget, 

 Kraven, af Overlæben og Underlæben, gjennemløber den alle Former, som ligge mellem den 

 næsten regelmæssige hjuldannede Krone gjennem den tragtdannede og krukkedannede til 

 den rerdannede og den uregelmæssig læbedannede. At de samme Grundformer i Kronen 

 gjentage sig i begge de andre Hovedafdelinger, er allerede viist i det Foregaaende, hvor 

 der ligeledes er gjort opmærksom paa dette Forholds systematiske Betydning. 



•) Det maa her bemærkes , at jeg i det Følgende altid har beholdt den Forfatters Navn ved Arten , af 

 hvilken denne forst er beskreven, om ogsaa Slægtsnavnet senere er blevet forandret, og at jeg i dette 

 Tilfælde ved at sætte Autornavnet i Klammer har tilkjendegivet, at dette kun gjælder Arten, ikke 

 Slægten. Denne Fremgangsmaade staaer vistnok i Strid med den, som er almindelig blandt Botani- 

 kerne, der næsten alle uden Undtagelse omdøbe Arten, naar Slægtsnavnet forandres, men jeg er 

 overbeviist om, at det er den ene rigtige, og at den sikkert ogsaa i Tiden vil blive den almindelig 

 gjældende. 



